**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ: RSO2.6.** Podpora prechodu na obehové hospodárstvo, ktoré efektívne využíva zdroje

**Opatrenie 2.6.2** Podpora zberu a dobudovania, intenzifikácie a rozšírenia systémov triedeného zberu komunálnych odpadov

Oprávnená aktivita: Množstvový zber zmesového komunálneho odpadu

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá, bodované kritériá a výberové kritériá. **Vecné kritériá** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritériá, ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritériá,** ktoré sú vyhodnocované iba možnosťou **áno alebo nie**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritéria sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |
| --- |
| **Vylučujúce kritériá** |
| **1. Súlad projektu so strategickými dokumentmi v oblasti odpadového hospodárstva** |
| **Predmet posúdenia** | **Výsledok** | **Slovný komentár** |
| *Posudzuje sa súlad projektu:*1. *s* ***programovým dokumentom odpadového hospodárstva SR***[[3]](#footnote-3)***,*** *v platnom znení ku dňu predloženia ŽoNFP a zároveň*
2. *s* ***programovým dokumentom predchádzania vzniku odpadu SR***[[4]](#footnote-4)***,*** *v platnom znení ku dňu predloženia ŽoNFP.*

**Hodnotiaca otázka: Je projekt v súlade s programovým dokumentom odpadového hospodárstva SR***3, v platnom znení**ku dňu predloženia ŽoNFP* **a programovým dokumentom predchádzania vzniku odpadu SR***4v platnom znení ku dňu predloženia ŽoNFP***?***Zdroj overenia: Formulár ŽoNFP a príslušné prílohy ŽoNFP.* | áno | ***Projekt je v súlade*** *s programovým dokumentom odpadového hospodárstva SR3,v platnom znení ku dňu predloženia ŽoNFP a zároveň s programovým dokumentom predchádzania vzniku odpadu SR4,v platnom znení ku dňu predloženia ŽoNFP.* |
| nie | ***Projekt nie je v súlade*** *s programovým dokumentom odpadového hospodárstva SR3,v platnom znení ku dňu predloženia ŽoNFP a/alebo s programovým dokumentom predchádzania vzniku odpadu SR4,v platnom znení ku dňu predloženia ŽoNFP.* |
| **2. Realizácia projektu**  |
| **Predmet posúdenia** | **Výsledok** | **Slovný komentár** |
| *Posudzuje sa, či navrhovaným spôsobom realizácie projektu žiadateľ v záujmovom území projektu zavedie množstvový zber zmesového komunálneho odpadu, prostredníctvom ktorého dôjde k naplneniu cieľa výzvy:* „*zníženie množstva produkovaného zmesového komunálneho odpadu“ (posudzuje sa zabezpečenie realizácie projektu v súlade s podmienkou oprávnenosti aktivít).***Hodnotiaca otázka: Zabezpečí navrhovaný spôsob realizácie projektu v záujmovom území projektu (zavedenie množstvového zberu zmesového komunálneho odpadu)****dosiahnutie cieľa výzvy: „*zníženie množstva produkovaného zmesového komunálneho odpadu“?****Zdroj overenia: Formulár ŽoNFP a príslušné prílohy ŽoNFP.* | áno | *Navrhovaný spôsob realizácie projektu v záujmovom území projektu zabezpečí zavedenie množstvového zberu zmesového komunálneho odpadu a zníženie množstva produkovaného zmesového komunálneho odpadu.* |
| nie | *Navrhovaný spôsob realizácie projektu v záujmovom území projektu nezabezpečí zavedenie množstvového zberu zmesového komunálneho odpadu a zároveň nezabezpečí zníženie množstva produkovaného zmesového komunálneho odpadu.* |
| **3. Účelnosť a vecná oprávnenosť výdavkov projektu** |
| **Predmet posúdenia** | **Výsledok** | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu, (t. j. či sú potrebné/ nevyhnutné na realizáciu projektu)..Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.***Hodnotiaca otázka: Je podiel oprávnených výdavkov na celkových žiadaných výdavkoch v požadovanej miere, t. j. v rozsahu 75,00 % a viac?***Zdroj overenia: Formulár ŽoNFP a príslušné prílohy ŽoNFP.* | áno | *75,00 % a viac finančnej hodnoty celkových žiadaných výdavkov projektu je vecne oprávnených a zároveň účelných vzhľadom k stanoveným cieľom a očakávaným výstupom projektu.* |
| nie | *Menej ako 75,00 % finančnej hodnoty celkových žiadaných výdavkov projektu je vecne oprávnených a/alebo účelných vzhľadom k stanoveným cieľom a očakávaným výstupom projektu.* |
| **4. Stanovenie merateľného ukazovateľa[[5]](#footnote-5)** |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.* *Zdroj overenia: Formulár ŽoNFP a príslušné prílohy ŽoNFP.* | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **Samostatné objektívne kritérium**

|  |
| --- |
| **Samostatné objektívne kritérium** |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| **Základné VK**[[6]](#footnote-6)**:** Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota** **za peniaze** (HzP). **Rozlišovacie VK:** Moment odoslania žiadosti o NFP (dátum a čas).*Zdroj overenia pre základne VK: (Príslušná príloha ŽoNFP, Hodnotiaci hárok, ITMS)**Zdroj overenia pre rozlišovacie VK: (ITMS)* | **Základné VK:**V rámci vytvorených skupín bude aplikované základné výberové kritérium: **hodnota za peniaze (HzP).** HzP vyjadruje pomer celkových oprávnených výdavkov na hlavnú aktivitu projektu v sume vyjadrenej bez DPH (COVHA) voči hodnote relevantného ukazovateľa projektu určeného výzvou.Spôsob výpočtu hodnoty HzP: $$HzP=\frac{COV\_{HA}}{hodnota ukazovateľa }$$*(V procese aplikácie výberových kritérií vstupuje do výpočtu údaju HzP hodnota merateľného ukazovateľa potvrdená odborným hodnotiteľom a výška COV bez neoprávnených výdavkov stanovených v konaní o žiadosti o NFP).*Žiadosti o NFP sú zoradené od žiadosti o NFP s najvyšším príspevkom po žiadosti o NFP s najnižším príspevkom, t. j. od najnižšej hodnoty HzP po najvyššiu hodnotu HzP.**Rozlišovacie VK:**V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP.Aplikáciou uvedených VK sa určí poradie žiadostí o NFP, podľa ktorého sú žiadosti o NFP schvaľované až do výšky disponibilnej alokácie na výzvu. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. *Týmto sa rozumie najmä* *Program odpadového hospodárstva SR na roky 2021-2025.* [↑](#footnote-ref-3)
4. *Týmto sa rozumie najmä* *Program predchádzania vzniku odpadu SR na roky 2019 – 2025.* [↑](#footnote-ref-4)
5. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP. [↑](#footnote-ref-5)
6. V zmysle výzvy (Identifikácia výzvy – časť Výška finančných prostriedkov určených na vyčerpanie vo výzve) je určená samostatná alokácia pre žiadosti o NFP žiadateľov s územnou pôsobnosťou v menej rozvinutých regiónoch (MRR) a viac rozvinutých regiónoch SR (VRR). Územná pôsobnosť predstavuje miesto realizácie projektu, od ktorého závisí financovanie projektu*.* [↑](#footnote-ref-6)